Kostrijet
Kostrijet je kozja dlaka ili dlaka kamile koja se koristi za izradu grubog materijala za odjevne predmete, vreće i torbe. Ona se obrađuje na način koji je vrlo sličan obradi vune, s tim što se kostrijet ne pere niti se češlja češljevima, već se samo prostire na nekoj ravnoj podlozi i tuče se nekim običnim prutem ili granom savijenom u luk. Nekada su kršćani u znak pokore nosili pokorničke pojaseve napravljene od kostrijeti koji su se oblačili direktno na kožu ispod odjeće. U Bilbiji se također spominju i odore napravljene od kostrijeti.